I 1937 ble Andrea Árting valgt til leder i Havnar Arbeiðskvinnufelag, som hadde blitt stiftet året før. De fleste av medlemmene arbeidet i fiskeindustrien, og de slet med å få noen til å ta på seg ledervervet, i frykt for å bli svartelistet av arbeidsgiverne. Som hjemmeværende husmor var Árting mer uavhengig, og hun hadde vist at hun ikke var redd for å ytre seg offentlig. Med unntak av et par år ledet hun arbeiderkvinnelaget frem til 1977. Hun ble så æresmedlem og mottok honorar frem til sin død i 1988.